यातायात व संचार व्यवस्था में भारी पैमाने पर सुधार ने निश्चय ही पर्वतों का जनजीवन सुविधाजनक बनाया है किन्तु इसके साथ ही यह सुविधाएं वहां की परम्परागत जीवन शैली तथा संस्कृति को भी क्षति पहुंचा रही हैं।
यातायात व संचार व्यवस्था में भारी पैमाने पर सुधार ने निश्चय ही पर्वतों का जनजीवन सुविधाजनक बनाया है किन्तु इसके साथ ही यह सुविधाएं वहां की परम्परागत जीवन शैली तथा संस्कृति को भी क्षति पहुंचा रही हैं। हिमालय क्षेत्र में आर्थिक विकास की दर बढ़ती हुई जनसंख्या के अनुपात में सदैव कम रही है, जिसके कारण प्रति व्यक्ति राष्ट्रीय उत्पादन क्षमता भी प्रभावित हो रही है। जनसंख्या के अनुपात में खाद्य सामग्री का उत्पादन स्पष्ट रूप से काफी कम है। इसी कारण अधिकतर पर्वतीय क्षेत्रों में लोग कुपोषण से ग्रस्त हैं, उनके पीने के शुद्ध जल का आभाव है, स्वास्थ्य तथा शिक्षा संबंधी सुविधाएं भी सीमित है।